


spus, după mulţi ani, că Spiru Blă- 
naru a murit de TBC pulmonar. Ca 
să poată termina o şcoală, copilul 
său a trebuit să-și schimbe numele, 
fiind înfiat de propria străbunică. 
Abia după 19809, el a început să des- 
copere şi să curețe de orice pată nu- 
mele tatălui său, eroul Spiru Blăna- 
ru din Munţii Banatului. 


Iată câteva dintre ultimele cuvinte 


scrise unuia dintre tovarăşii săi de 
luptă, un adevărat testament: 


„În faţa primejdiei, noi ne-am 
adus aminte de Dumnezeu. Cu 
toții ne rugăm ca să scăpăm din 
drăceasca încleştare între bine şi 
rău. Ne-am împăcat cu gândul că 
va trebui să murim până la urmă. 
Imi este dragă țara noastră, 
neamul nostru românesc. Aş 


dori ca odată să fie liber, mare şi 
unit. Dumnezeu să fie cu el. Dez- 
membrările de partid să dispară. 
Poporul român s-a născut creştin. 
Avem obligaţia morală faţă de 
copiii noştri să le lăsăm 
moștenire dreapta credinţă a 
strămoșilor noştri şi răspun- 
derea față de  străbunicii 
noştri, crescuţi în legea crești- 


nă.” 








ŞTIRI 





«+ Preasfinţitul Părinte Emilian Crişanul a sfinţit dumi- 
nica trecută piatra de temelie pentru viitoarea bise- 
rică din localitatea arădeană Sânpaul. Lăcașul de 
cult va avea ca ocrotitori pe toţi sfinţii români. 


+ Primul monument comemorativ al Rezisten- 
ţei anticomuniste din Bucovina a fost inaugurat 
joi la Vicovu de Jos, jud. Suceava. Este amplasat pe 
locul unde a fost împuşcat Lt. Vladimir Macoveiciuc, 
conducătorul celui mai important grup de Rezistență 
anticomunistă din Bucovina. Memorialul a fost inspi- 
rat de o cruce de la biserica ştefaniană Pătrăuți şi rea- 


ANUNTURI 





«+ Zilele următoare se împlinesc 40 de zile de la ador- 
mirea surorii noastre Adriana-Ramona. Luna 
aceasta ar fi împlinit 49 de ani. Dar iată că acum nu- 
mărăm anii de viaţă veşnică. Dumnezeu să o aşeze cu 
drepţii! 


«+ S-a încreştinat al 6-lea nepot al familiei Silvăşan. E 
vorba de Constantin, pruncul lui Mihail şi al Silviei. 
Dumnezeu să le dea putere să-i crească în credinţă pe 
toţi cei trei copii ai lor! 








Numărul 25 (XLIV) 


Grija noastră cea dintâi- 


PĂSTRAREA DUHULUI 
SFÂNT 


Cuvânt al Sf. Sofronie de la Essex (11 iulie 1093) 





T ntr-o zi, un pelerin aflat în Mun- 
Î tele Athos a pus această întrebare 
mai multor stareţi: Ce este cel mai 
important în viaţa noastră? De fie- 
care dată i s-a răspuns: Dragostea 
divină: să iubim pe Dumnezeu și pe 
aproapele nostru. El a spus: N-am 
dragoste nici pentru rugăciune, nici 
pentru Dumnezeu, nici pentru se- 
meni. Ce să fac? Apoi, în sinea lui, a 
hotărât: Voi trăi în aşa fel ca şi 
cum aş avea această dragoste. 
Treizeci de ani mai târziu, Duhul 
Sfânt i-a dăruit darul iubirii. 


În mod inevitabil, vor fi ore, săptă- 
mâni, ani în şir, în care vom trăi 
fără să simţim lucrarea Duhu- 
lui Sfânt în noi. Sunt perioade 
importante în care ni se oferă pri- 
lejul să ne mărturisim stator- 
nicia dragostei noastre pentru 
Hristos. Chiar dacă nu percepem 
lucrarea harului, trebuie să trăim ca 


şi cum Duhul Sfânt ar fi în noi. Sta- 
rețul Siluan gândea că dacă păzim 
cu fidelitate poruncile lui Dumne- 
zeu, va veni timpul când harul se va 
face cunoscut şi va rămâne mereu 
în noi. Este inutil să ne grăbim. 
Unii părinţi de la Muntele Athos n- 
au primit harul şi nu l-au cunoscut 
pe Dumnezeu decât abia după pa- 
truzeci de ani de nevoinţe şi, uneori 
chiar mai mult, tocmai înaintea 
sfârşitului lor. 


La început harul ne învaţă, provoa- 
că în noi stări asemănătoare cu du- 
hul poruncilor Evangheliei. Totul 
este uşor. Întotdeauna cu noi, Du- 
hul Sfânt ne face să fim binevoitori 
faţă de semeni. Este o atitudine 
normală, naturală. Dar această sta- 
re nu durează mult. Intr-o zi, pe 
nesimţite, harul ne va părăsi sub 
această formă tangibilă. Incepe o a 
doua perioadă dificilă cu această 


11 iulie 2021 








întrebare: Cum să trăim fără 
har? Trebuie să continuăm să 
acţionăm ca şi cum Duhul 
Sfânt ar fi cu noi, să încercăm să 
păstrăm aceeaşi stare sufletească în 
care, prin har, am dobândit anumi- 
te atitudini faţă de fratele și de sora 
noastră. Trebuie să ne silim. Acelaşi 
lucru este cu rugăciunea. La înce- 
put, este ca o stare naturală. Ne 
rugăm cu uşurinţă; rugăciunea ţâş- 
nește din inimă. Când Duhul Sfânt 
ne părăseşte, trebuie să ne silim să 
ne rugăm ca înainte, când aveam 
harul: din toată fiinţa, din toată 
inima, cu toată mintea şi chiar cu 
tot trupul nostru. 





SF. NICODIM AGHIORITUL (14 iulie 1809) 


Când voim a lua vreo hotărâre cugetăm numai la frumuseţea 
şi puterea faptei bune care atrage voinţa noastră oricât de sla- 
bă şi incapabilă ar fi. Dar apoi, când întâmpinăm o piedică în 
realizarea virtuţii, voinţa slăbeşte și dă înapoi, deci hotărârile 
noastre rămân nerealizate. De aceea obișnuieşte-te a iubi 
mai mult greutăţile ce duc la dobândirea virtuţii de- 
cât virtuțile înseși. Voința ta să fie hrănită totdeauna de 
aceste dificultăţi, uneori cu puţin, alteori cu mult, dacă vrei să 
câştigi faptele bune. Fii încredinţat că te vei birui și pe tine şi 
pe vrăjmaşi cu atât mai eroic cu cât vei îmbrăţişa și vei iubi 
mai mult greutăţile. (din cartea „Războiul nevăzut”) 


lizat în atelierul Mănăstirii Putna. (basilica.ro) 


+ Lucruri personale ale Sf. Luca al Crimeii au 
fost scoase la licitaţie joi, 8 iulie. Este vorba de pes- 
te 80 de obiecte, incluzând manuscrise, fotografii, veş- 
minte şi alte lucruri personale, care au fost licitate la 
Moscova timp de peste trei ore, suma totală depăşind 
1.000.000 de dolari americani. Cel mai scump a fost 
manuscrisul „Schiţă de eseu teologic-politic”, care a 
fost cumpărat cu aproape 140.000 dolari. 
(orthochristian.com) 


Aşteptăm întrebările, sugestiile şi eventualele cola- 
borări pe adresa revista.maximina(Ogmail.com sau 
la tel. 0734.194.372. Mulţumim tuturor pentru 
rugăciuni şi ajutor financiar. 








Trebuie să păstrăm, în acelaşi timp, 
un elan foarte puternic spre 
Dumnezeu și conştiinţa insufi- 
cienţei şi sărăciei noastre. Dacă 
suntem mulţumiţi de noi înşine, ru- 
găciunea încetează să fie ceea ce ar 
trebuie să fie: erupția unui vulcan. 


Nu încetaţi, în fiecare zi, să-L rugaţi 
pe Dumnezeu să vă dăruiască Duhul 
Sfânt, harul pentru a împlini şi a ne 
însuși poruncile lui Hristos, până ce 
ele devin a doua natură. Unii se roa- 
gă cu gândul, cu mintea. Or, nu 
poate exista rugăciune acolo 
unde nu e participarea inimii. 
In rugăciune, inima şi mintea sunt, 
în mod indisolubil, unite. Rugaţi-vă 
în camera voastră. Unii vor putea să 
se scoale cu o oră mai devreme, alții 
cu o jumătate de oră, alţii cu un sfert 
de oră sau zece minute. Asta depinde 
de puterile fiecăruia. Dar trebuie s-o 
faceți. Astfel, inima şi mintea voastră 
se vor obişnui să trăiască mereu şi 
pretutindeni cu rugăciunea. Când 
rostiți rugăciunea lui lisus, împiedi- 
caţi orice alt gând să vă atace. Rugaţi 


-vă seara, dimineaţa şi în celelalte 
clipe ale vieţii voastre de zi cu zi. 
Rugaţi-vă pentru alţii. Numai prin 
unitate în Duhul Sfânt veţi fi capabili 
să lucraţi mântuirea voastră. Rugaţi- 
vă pentru semenii voştri şi cereţi lui 
Dumnezeu să vă binecuvânteze prin 
rugăciunile lor. 


Într-o societate, unde fiecare se ima- 
ginează fiind primul, nimeni nu pro- 
gresează. În schimb, dacă se consi- 
deră întotdeauna ultimul, întâlnirea 
cu aproapele devine de fiecare dată 
prilejul unui folos și al unui spor 
duhovnicesc. Astfel, e preferabil să 
fii ultimul. Dacă sunt primul, e o 
plictiseală groaznică. Dacă sunt 
ultimul, e o bucurie continuă, pentru 
că învăţ mereu ceva util. Să ne sme- 
rim continuu: iată lucrarea noastră! 
Domnul a spus: Cel ce se smereşte se 
va înălța. Doar Dumnezeu singur 
poate să înalțe. 


Doar printr-o experienţă îndelunga- 
tă, ce poate dura luni şi ani, putem 
dobândi, încetul cu încetul, o atitudi- 
ne creştinească în rugăciune. Să 





păstrăm această trezvie, care 
menţine trupul într-o tensiune 
permanentă. Datorită acestei ten- 
siuni, chiar dormind putem păstra în 
minte scopul vieţii noastre. Rugăciu- 
nea poate să pătrundă până în ceea 
ce psihologii numesc subconștient. 
Un adevărat ascet se cercetează pe 
sine mereu, chiar și în somn. Dacă 
mintea sa este invadată de gânduri 
urâte, el se scoală şi se roagă. Astfel, 
puţin câte puţin, conştiinţa va lumi- 
na tot ceea ce facem zilnic. 


Fiţi nebuni, nebuni precum adevăra- 
ţii asceţi! De ce nebuni? Pentru că a 
fi creştin înseamnă a trăi pe 
două planuri în acelaşi timp: în 
prezent şi în veșnicie. Nu lăsaţi 
ca lucrurile acestei lumi să vă îm- 
prăştie mintea. Concentraţi-vă toată 
atenţia, dedicaţi-vă toată puterea 
unei vieţi care să corespundă duhu- 
lui poruncilor Evangheliei. Nu uitaţi 
aceste cuvinte. Dumnezeu v-a dat 
timp pentru a lucra la mântuirea 
voastră veşnică. Nu-l irosiţi! 





RUGĂCIUNE DE POCĂINŢĂ 





Vasile Militaru 


Sufletul din mine plin e de păcate 
Şi mereu colindă căi întunecate... 
Insetat de viaţă, fără nicio pace, 
El mereu pe voia diavolilor face; 


Zilele trăindu-şi una câte una, 

Tot mai rob îl are pizma și minciuna, 
Pe nedrept își face tot mai multă parte 
De atâtea bunuri şi plăceri deşarte. 


Ca albina-n goană veşnic după miere, 
Sufletu-mi aleargă după tot ce piere: 
Patimile toate ca o apă-l fură, 

Și-i trufaş, de moarte, şi e plin de ură... 


Mă cutremur, Doamne, si mă-neacă plânsul, 
Când mă văd ca pomul fără roade-ntrânsul, 
Ale cărui ramuri de omizi sunt pline, 

Cum e plin de rele sufletul din mine!... 


Suflete nebune, oare ce vei face, 

Când de trupul șubred mi-te vei desface: 
Când la judecată, nu vei putea duce 
Nici-o floare Celui răstignit pe cruce?... 





de preţ, ai putea oare să eziți, să 
cazi în viclenie, în calcule şi în amâ- 
narea deciziei, în speranța că altci- 
neva va ridica arma, ca să te ape- 
re? Oare, nu Însuşi Dumnezeu ţi-a 
dat forța şi curajul să lupţi? Noi 
trebuie să atacăm răul acolo unde 
este mai puternic şi cel mai puternic 
este în forța lui Hitler.” 


Numele organizaţiei a fost sugerat 
de Alexander, inspirat de un citat 
din „Fraţii Karamazov” de Dosto- 
ievski, autorul său preferat. Este 
vorba de momentul descrierii în- 
toarcerii lui Hristos pe pământ pen- 
tru a învia o fetiţă din morţi: „fetiţa 
se ridică din sicriu şi priveşte împre- 
jur, zâmbind cu ochii larg deschişi, 
nedumeriţi şi ţinând în mână un 
buchet de trandafiri albi”. Atunci, 
Marele Inchizitor L-a recunoscut şi 
arestat pe Hristos, urmând, apoi, 
faimosul monolog... 


Din mişcare făceau parte studenţi ai 
Facultăţii de Medicină de la Univer- 
sitatea din Munchen, dintre care 
unii erau, în același timp, înrolați şi 
în armată. După bătălia de la Stalin- 


grad, şi-au extins și mai mult activi- 
tățile, răspândind manifeste din mâ- 
nă în mână şi afişând pe ziduri slo- 
ganuri împotriva lui Hitler. Organi- 
zaţia, aflată de luni de zile în vizorul 
Gestapo-ului, a reuşit să fie desfiin- 
țată pe 18 februarie 1943, când Ale- 
xander și prietenii săi au fost ares- 
taţi şi apoi condamnaţi la moarte. 


Într-o scrisoare datată 18 mai 1943 
le scria părinţilor, din închisoare: 
„De curând, am citit ceva într-o 
carte foarte bună şi cu multe semni- 
ficaţii, care vi se potriveşte vouă 
tuturor: «cu cât este mai mare 
tragedia vieții, cu atât mai pu- 
ternică trebuie să fie credinţa 
noastră şi cu cât părem mai 
condamnați, cu o atât mai ma- 
re încredere trebuie să ne lă- 
săm sufletele noastre în mâini- 
le lui Dumnezeu-Tatăl». Iar 
avva leodor din Bizanţ [Ieodor 
Studitul] scria: «din acest motiv am 
mulțumit lui Dumnezeu pentru în- 
cercările mele, şi m-am lăsat cu 
totul în voia neştiută a Proniei Sa- 
le»”. 





În ultima scrisoare pe care le-a adre- 
sat-o, înainte de ghilotină, tatălui 
său şi mamei sale vitrege, le face 
acest îndemn: „Astăzi cu voia lui 
Dumnezeu, viața mea pământească 
se va termina, urmând să mă mut 
la o altă viaţă care niciodată nu se 
va termina şi unde toți ne vom în- 
tâlni... Această lovitură va fi, din 
păcate, mai grea pentru voi, decât 
pentru mine, pentru că eu plec cu 
convingerea că am slujit Adevăru- 
lui. Acest lucru mă lasă cu conştiin- 
ţa liniştită, în ciuda faptului că mo- 
mentul morţii este aproape... Peste 
câteva ore voi fi la o viaţă mai bu- 
nă, aproape de mama mea, dar nici 
pe voi nu vă voi uita. Îl voi ruga pe 
Dumnezeu să vă dăruiască linişte şi 
pace. O să vă aştept! Și mai pre- 
sus de toate, un singur lucru 
să-l păziţi în inimile voastre: 
Niciodată să nu-L uitaţi pe 
Dumnezeu!” 


Alexander a plecat la Domnul în 13 
iulie 1943, fiindu-i tăiat capul. 


Să avem rugăciunile lui! 





cum 72 de ani a fost executat la 

Pădurea Verde din Timișoara, 
la vârsta de 30 de ani, avocatul Spi- 
ru Blănaru, comandantul luptători- 
lor anticomuniști din Munţii Bana- 
tului. Bucovinean la origine, după 
război a fost trimis ca ofiţer la Lugoj. 
Acolo îşi întemeiază o familie şi în- 
cepe lupta împotriva noului regim 
comunist, luând calea munţilor. În 
perioada '48-'49, când frontiera era 
încă penetrabilă şi când partizanii 
realizaseră că luptau într-un război 
fără sorți de izbândă, fiind vânaţi şi 
decimaţi cu cruzime, lui Spiru Blă- 
naru i s-a propus să părăsească în 
siguranţă ţara, dar el a refuzat cate- 





Eroii din Munţii Banatului 





SPIRU BLĂNARU 


„„Avem obligaţia morală faţă de copiii 
noştri să le lăsăm moștenire dreapta 
credinţă.” 





goric şi cu demnitate, spunând că nu 
îşi poate părăsi camarazii de arme. 
A rămas aici, a rezistat din toate pu- 
terile și a murit pentru o Românie în 
care credea. 


Securitatea a fost pusă pe urmele 
tuturor luptătorilor din munţi, căci 
în Banat erau mai multe grupuri de 
rezistenţă. Spiru Blănaru și grupul 
lui au avut mai multe ciocniri cu 
securiştii, în care au umilit trupele 
de Securitate și Armată, deşi acestea 
erau, evident, covârșitoare numeric. 
Eroul a avut mereu grijă să nu 
omoare câţi ar fi putut. Un martor l- 
a auzit pe Spiru strigând celorlalţi 


luptători: „Nu mai trageţi cu mitra- 
era, că-i stingem pe toți românii 
ăștia!” Bineînţeles că și în cazul lui a 
fost un iudă, care i-a trădat. Au fost 
prinşi şi judecaţi cu mare publicitate 
în ziarele comuniste. 


Acasă a rămas o soţie bolnavă şi un 
băieţel de 3 ani - Corneliu. 
„Corneliu, Corneliu, Corneliu...”, au 
fost singurele şi ultimele cuvinte 
rostite de Spiru Blănaru la unicul 
vorbitor care i s-a permis cu soţia, 
înainte procesului şi a execuţiei. Fa- 
milia va fi prigonită în toţi anii care 
au urmat, o parte fiind deportaţi în 
Bărăgan, iar alţii arestaţi. Soţiei i s-a 


dox şi pentru acele ținuturi. Aţi în- 
ceput să descoperiți sfinții irlandezi 
de când sunteţi acolo? Este aceasta 
O şansă pe care o puteți folosi pen- 
tru a-i reapropia pe irlandezi de 
trecutul lor ortodox? 


Eu am descoperit sfinţii irlandezi, şi 
nu toţi, în perioada în care am locuit 
şi lucrat în sistemul de aici. Drept să 
vă spun, acum nu prea mai am timp, 
sunt extrem de multe lucruri de fă- 
cut. Adică, da, „descopăr” că acolo 
trebuie un gard, că dacă nu tai iarba 
acum, în curând o să se transforme 
în fân, că balustrada putrezită trebu- 
ie înlocuită, altfel putem avea acci- 
dente, etc, etc., lucruri din acestea.:) 


Putem spune că este o șansă, da, dar 
nu pentru a-i reapropia NOI pe ir- 
landezi de trecutul lor ortodox. Ei 
vin, văd, întreabă, noi mărturi- 
sim, şi apoi... mila Domnului. 
Acum de Rusalii am reuşit (tot cu 
ajutorul prietenilor) să punem și 
icoanele a 16 sfinţi celți pe catape- 
teasmă. Noi îi sărbătorim și pe toţi 
sfinţii celți ai Irlandei în Duminica a 
doua după Rusalii. 


E drept că de multe ori le spun uno- 
ra- care nu cunosc deloc sfinţii căro- 


ra le poartă numele, Sfântul Enda, 
de exemplu, sau alţi sfinţi: „O, ce 
sfânt ocrotitor minunat ai, unul 
dintre mulţii care au sfințit Irlanda 
cu rugăciunile, lacrimile şi osteneli- 
le lor!”. Sau altora (depinde de per- 
soană, bineînţeles) le dau și 
„homework”: să citească despre un 
anumit sfânt sau despre un loc sfânt 
şi să-mi spună două vorbe la vizita 
următoare. Și, dragii de ei, cum- 
necum, mai mult sau mai puţin, mai 
în glumă, mai în serios, se 
„conformează”. 


Vă rugăm să spuneți un gând, un 
îndemn, fraţilor din țară şi eventual 
felul în care ar putea să ajute ob- 
ştea. 


O, ce să zic? Îndemnuri n-am, iar 
gânduri, am unul pentru mine: să 
dau slavă Domnului pentru 
toate. Dar pentru TOATE! Nu 
numai pentru ce-mi convine... 


Dragii noştri fraţi din ţară pot să ne 
ajute chiar foarte mult: de câte ori 
fac rugăciune pentru lume, sau 
pentru monahi, sau pentru Ir- 
landa, suntem şi noi acolo, două 
punctuleţe. Și ştim că aşa primim 
mult ajutor de la Domnul; suntem 





pe deplin conştiente că tot ceea ce s- 
a făcut aici, de la început şi până 
acum, s-a făcut şi pentru rugăciunile 
oamenilor. Cu adevărat am văzut 
minuni! 


Vă mulțumim! 








Noul martir Alexander, 
TRANDAFIRUL ALB de la Munchen 


lexandre Schmorell s-a născut 

în Rusia în 1918. Tată său era 
doctor de origine germană, stabilit 
de mult timp în Rusia, iar mama sa 
era rusoaică. Din acest motiv, a fost 
botezat creştin ortodox. După ce ma- 
ma sa a murit, familia s-a întors în 
Germania. În ciuda faptului că tatăl 
şi mama lui vitregă erau romano- 
catolici, Alexandre a fost educat în 
spirit ortodox. Participa la cursuri de 
cateheză ortodoxă, mergea regulat la 
biserică şi citea deseori din Sfânta 
Scriptură. Aşa cum reiese și din co- 
respondenţa sa, cunoştea şi scrierile 
Sfinţilor Părinţi ai Bisericii. 


Apoi a intrat la Facultatea de Medici- 
nă din Miinchen. În timpul celui de- 
al doilea război mondial, împreună 
cu prietenul său Hans Scholl, Ale- 


TI-A 





xander a fost organizatorul mişcării 
antinaziste „Trandafirul alb”, prin 
care încerca să trezească conştiinţa 
germanilor împotriva regimului na- 


zist, expediindu-le manifeste prin 
poștă. 


Iată un fragment din aceste manifes- 
le: 


„Pretutindeni şi în toate vremurile 
de mare criză, au apărut oameni, 
profeți şi sfinți, care iubindu-şi li- 
bertatea, au predicat despre Singu- 
rul Dumnezeu şi cu ajutorul Lui au 
condus poporul spre direcția opusă 
drumului de decădere. Omul este, 
desigur, liber, dar fără Dumne- 
zeu cel Adevărat, este lipsit de 
apărare împotriva răului. Este 
ca o navă fără cârmă, la mila furtu- 
nii, ca un copil mic fără mama sa, 
ca un nor care se dizolvă în aer. Și, 
te întreb pe tine care eşti creştin şi 
lupţi să păzeşti comoara ta cea mai 





Amintiri despre 
SF. PAISIE AGHIORIIUL 


relatate de o fostă colegă de şcoală 











În 12 iulie se împlinesc 27 de ani de la adormirea unuia dintre cei mai iubiţi sfinţi con- 
temporani: Sf. Paisie Aghioritul. Iată că, pe lângă numeroasele cărți scrise despre el, 
s-a păstrat şi smerita, dar plina de dragoste mărturie a doamnei Beatrice Kalaitzi, co- 
legă de şcoală la Konitsa. Redăm un fragment din relatarea sa. 


T n copilărie, şi mai ales în şcoala 
[n Pie din Konitsa am avut 
binecuvântarea să fiu colegă de 
școală cu dragul nostru Părinte Pai- 
sie. Sigur, atunci nu am înţeles ce se 
ascundea în spatele acelui copil li- 
niştit, dar acum, privind retrospec- 
tiv, sunt sigură că băiatul acela nu 
prea înalt se ruga pentru toţi 
colegii lui. Un copil l-a văzut când 
a luat odată o mlădiţă de vie şi şi-a 
făcut din ea un metanier pe care 
se ruga. Când era în clasele a 4-a 
sau a 5-a, a venit la şcoală cu o 
broşură numită „Mântuirea păcă- 
toşilor”, pe care a dat-o copiilor s 
-o citească, spunând că dacă o 
vor citi, se vor mântui. Chiar ma- 
ma lui l-a găsit ascuns într-un 
colț și l-a întrebat ce face. 


- Citesc ca să mă mântuiesc, a 
fost răspunsul copilului. 


Apoi avea un grup de copii şi citeau 
împreună Vieţile sfinţilor şi alte 
cărți duhovnicești, deşi erau doar în 
ciclul primar. Îmi amintesc că era 
un copil tăcut şi nu ieșea prin nimic 
în evidenţă. Pe alţi colegi mi-i amin- 
tesc, pentru că făceau năzdrăvănii, 
dar Arsenie Eznepidis (numele de 
mirean al Părintelui Paisie — n.n.) 
era pur şi simplu o prezenţă pli- 
nă de dulceaţă și de dragoste. 
Aceasta este amintirea mea despre 
el. 


Când era flăcău, a început să lucreze 
ca ucenic la un tâmplar. Toţi se mi- 
rau cât de puţin doarme şi mănân- 
că, dar în schimb lucra cel mai mult 
dintre toţi. 


Apoi eu am plecat din Konitsa, ne- 
maiştiind nimic ani mulţi despre 
colegii mei. În 1962 eram la spitalul 
Evagelismos cu soţul meu, grav bol- 
nav de ulcer la stomac. Pe atunci 
eram însărcinată cu al șaselea copil. 


Stând lângă patul lui, căci se simţea 
rău, a venit un monah împreună cu 
un văr de-al meu din Konitsa. Vărul 
mi-a spus: „Ştii? Acesta este Arsenie 


Eznepidis!” Mi-am amintit de el, 


dar abia după câţiva ani am înţeles 
cât de mult ne-a ajutat venirea lui la 
spital în acele momente. A fost 
schimbătoare de vieţi, a soţului meu 
şi a mea... El s-a vindecat, dar am 
uitat amândoi acea vizită. Însă după 





- 
“- 


12 ani, în 1974, am mers la Souroti, 
căci soţul meu era bolnav din nou. 
Atunci Părintele Paisie mi-a zis: 


- A! şi atunci la Evagelismos era 
bolnav! Acum iar s-a îmbolnăvit... 
Îi doresc să se facă bine. 


Atunci mi-am amintit de acel mo- 
nah simplu şi am înţeles ce rol au 
avut rugăciunile lui la însănătoșirea 
soţului meu. 


Așa era Părintele Paisie... părea un 
monah simplu, fără să impu- 
nă, chiar smerit, dar ce comoa- 
ră era înlăuntrul său... Simplita- 
tea purtării îţi dădea curaj să începi 
să-i vorbeşti şi să-ți deschizi inima. 
Iar apoi plecai zburând pur şi sim- 
plu. Avea darul de a-ţi lua pova- 
ra de pe umeri. Îmi spunea: 


- Nu te îngrijora, nu te îngrijora! 
Dumnezeu va avea grijă de toate! 


Și îmi arăta drumul pe care să merg 
mai departe, prin sfaturi simple, dar 
cu putere. Așa era Părintele Paisie: 


= 908 


La 4 
Note 


îți dăruia din harul său cu sim- 
plitate şi în chip tainic, iar tu 
nici nu înţelegeai ce ţi se întâmplă şi 
abia mai târziu, poate chiar şi după 
câţiva ani, ţi se descoperea felul în 
care te-a ajutat. 


Pe oameni îi primea cu un zâmbet și 
o urare de bun venit spusă din ini- 
mă. Poate alt părinte cu atâta har te 
-ar fi putut face să nu poţi vorbi, dar 
zâmbetul acela de copil cu care 
te primea Părintele Paisie îţi des- 
chidea imediat inima. Sfaturile şi 
îndemnurile pe care ni le dădea 
erau întotdeauna pline de grija 
gă de a nu ne răni, dea nu ne 
a jigni. Îți spunea tot adevărul, ca 
să te ajute, dar cu multă grijă. 





4 “1 Am fost la el când copiii mei înce- 


peau să crească şi apăreau pro- 
blemele adolescenţei. L-am întrebat 
ce să fac, ce să le spun? El mi-a zis: 


- Poţi să le spui o dată sau de 
două ori ce nu e bine, dar dacă 
vezi că nu se schimbă, nu le 
mai spune nimic. Mergi la 
Mântuitorul şi la Maica Dom- 
nului şi spune-le lor: „Ce să 
fac?” Ascultă-mă cu atenţie: 
din acel moment te vei putea 
culca liniștită, căci El va fi 
obligat să aibă grijă de copilul 
tău. 


Altă dată soţul meu a mers să-l vadă 
și Părintele Paisie a întrebat de mi- 
ne. El i-a spus că mă dor tare pici- 
oarele. 


- Aşa să-i spui: să nu ia calmante, 
ci să se gândească la cineva apro- 
piat, care nu poate purta o astfel de 
durere, şi să primească această 
durere în numele aceluia. 


Așa era Părintele Paisie... 








Interviul săptămânii 





ORIUODOAIA 


se întoarce în 
IRLANDA 





La îndemnul Părintelui Ștefan, am încercat să aflăm mai multe despre comunitatea de maici care 
trăieşte în Irlanda, singura mănăstire românească de acolo, având hramul principal Izvorul Tă- 
măduirii, dar fiind ocrotită şi de unul dintre cei mai mari sfinţi irlandezi, Sf. Ciaran. Am cunoscut- 
o prin email pe maica Iosifia, stareţa aşezământului, şi astfel am aflat un om al lui Dumnezeu, plin 
de dragoste, modest, îndatoritor, dar şi găsind momentul potrivit pentru o glumă. Nu putem să nu 
ne gândim la faptul că, dacă acum o mie şi mai bine de ani, sfinții irlandezi au făcut misiune în toa- 
tă Europa, fiind poate cel mai peregrin neam creştin de atunci, iată că roata istoriei s-a întors, şi 
acum neamuri ortodoxe, inclusiv al nostru, îşi trimit (poate fără să ştie de cele mai multe ori) solii 
cu misiuni de reîncreştinare sau reîntoarcere la Dumnezeu a poporului irlandez. Iar unii dintre 
soli sunt şi măâicuţțele din România... 


Am înțeles că sunteţi deocamdată 
doar 2 maici în obşte. Cum ați ajuns 
tocmai în Irlanda? 


Am ajuns în Irlanda pentru că acolo 
am fost trimise de Inalt Preasfinţitul 
Iosif- mitropolitul Europei Occiden- 
tale şi Meridionale- în ascultarea 
căruia suntem. Și suntem doar două 
maici pentru că aşa am început mă- 
năstirea la sfârşitul anului 2019. Noi 
ne-am bucura să fim mai multe su- 
rori, căci este nevoie, dar în aceste 
condiţii de pandemie şi restricţii de 
toate felurile, inclusiv de călătorie, şi 
în nesiguranța generală care s-a in- 
stalat în lume este poate mai greu 
pentru cineva să se hotărască să vină 
în Irlanda şi să vadă. Şi probabil că 
este și mai greu să te hotărășşti să 
rămâi. Mânăstirea este abia la înce- 
put şi începuturile sunt de obicei nu 
prea uşoare. 


Cine a avut gândul înfiinţării unei 
mănăstiri româneşti acolo? 


Însuşi Înalt Preasfinţitul Iosif, cu 
binecuvântarea căruia comunitatea 
românească a început căutarea unui 
loc potrivit încă din anul 2008. Oa- 
menii s-au mobilizat şi au început să 
adune fonduri pentru cumpărarea 
unei proprietăţi, dar între timp a 
apărut ocazia cumpărării unei mari 
clădiri în Dublin, clădire care a putut 
fi transformată într-un Centru Misi- 
onar, de aceea ideea căutării unei 
mânăstiri a fost abandonată pentru 
un timp. 


Mănăstirea actuală s-a înfiinţat în 
2019 cu binecuvântarea IPS Iosif, 


care m-a trimis în vara anului 2019 
să caut un loc unde să se stabilească 
o obşte micuță. 


Locul, înfiinţat cu vreo 26 de ani în 
urma, în cinstea Sf Ciaran din Clon- 
macnoise, este un fost centru spiri- 
tual- de reculegere, de rugăciune- ce 
a aparţinut unui ordin monahal ca- 
tolic. Noi l-am găsit prin marea pur- 
tare de grijă a lui Dumnezeu, cu aju- 
torul Maicii Domnului Grabnic- 
Ascultătoarea şi al Sfântului Ciaran 
care ne-a purtat paşii aici exact la 
momentul potrivit, nici mai devre- 
me, nici mai târziu, după o vizită 
scurtă la situl monahal de la Clon- 
macnoise unde sfântul a înfiinţat o 
mănăstire în secolul al VI-lea. 


Nu vă simțiți străine într-o ţară ca- 
tolică? 


Deloc. Domnul e tare bun și nu 
am simţit nicio clipă străinăta- 
tea ca pe o cruce, indiferent unde 
am vieţuit, adică în Belgia, în Marea 
Britanie și în Irlanda. Iar Irlanda 
este minunată, oamenii sunt foarte 
fireşti, joviali, prietenoși, săritori. Or 
mai fi și unii, poate, altfel, dar eu așa 
i-am cunoscut şi aşa mi-au rămas la 
inimă. Am avut ocazia să locuiesc şi 
să lucrez în Irlanda înainte de a intra 
la mănăstirea din Belgia. Chiar şi 
aici unde ne aflăm acum, în Shan- 
nonbridge, nu contenim să dăm sla- 
va lui Dumnezeu pentru vecinii 
noştri, pentru vizitatori, pentru să- 
teni, chiar și pentru cei care ne ser- 
vesc atunci când facem cumpărături- 
le. In orășelul de lângă noi unde ne 
facem cumpărăturile, în afară de 


supermarketuri există şi mici maga- 
zine de familie, ca în trecut, ca la 
țară, de exemplu: Mc Keons Sand 
and Gravel, Colohans, Murrays. etc., 
unde oamenii sunt foarte prietenoşi 
și foarte muncitori și unde înşişi pa- 
tronii lucrează cot la cot cu angajaţii. 
Acum câteva luni a trebuit să cum- 
părăm nişte pământ și pietriş de la o 
cariera din apropiere şi recepţionera 
nou angajată l-a chemat de pe teren 
pe un excavatorist ca să-mi dea deta- 
lii despre preţuri. Mai târziu am rea- 
lizat că acela era chiar patronul cari- 
erei, ceea ce a fost o mare surpriză 
pentru mine. Acum deja îi ştim pe 
nume pe foarte mulţi dintre cei pe 
care i-am cunoscut şi suntem deja 
prieten... 


Știm că actorul Jonathan Jackson e 
unul dintre ctitorii şi apropiații mă- 
năstirii. Cum s-a întâmplat aceas- 
ta? 


S-a întâmplat că, în vara anului 
2019, maicile catolice să decidă să ne 
vândă nouă, şi au fost de acord (în 
chip minunat!) să ne vândă la un 
preţ mai mic, nu numai mai mic de- 
cât preţul real al proprietăţii, ci și 
mai mic chiar decât ar fi cerut ele. 
Insă au recunoscut că le-ar fi foarte 
greu să plătim în rate, de aceea voiau 
să plătim suma integrală. 


Am încercat din răsputeri să găsesc 
oameni care să ne împrumute aceşti 
bani, anume 260.000 de euro, căci 
deja aveam 40.000 strânşi de primii 
români, din 2008. La bancă nu se 
putea face împrumut din motive se- 
rioase. Așa încât, cum n-am găsit pe 








nimeni nici în România, nici în Irlan- 
da, am încercat și în America. O prie- 
tenă mi-a sugerat numele lui Jonat- 
han, un alt prieten mi-a dat numărul 
lui de telefon, iar eu i-am scris pe 
Whatsapp. Răspunsul a venit in- 
stant! E drept că nu putea să ne ajute 
cu un împrumut, dar disponibilita- 
tea lui, bucuria de netăgăduit cu 
care mi-a ieşit în întâmpinare 
au contat extrem de mult în 
acea perioadă foarte dificilă 
pentru mine (dar scurtă, slavă Dom- 
nului!). Însă, cum îi spusesem că am 
de gând să deschid o pagină GoFun- 
dMe pentru a strânge fonduri online 
(o alta prietenă mi-a recomandat 
această platformă) m-a rugat să-l 
anunţ imediat ce o deschid. Aşa am 
și făcut şi aşa a ajuns Jonathan pri- 
mul donator de pe GFM. 


Aici trebuie să corectez o mică eroare 
difuzată în mass-media acum câteva 
luni, care poate va fi întristat pe cine- 
va: Jonathan nu este primul donator- 
aşa cum s-a afirmat, ci este primul 
donator de pe pagina GFM- pagină 
demarată în septembrie 2019. Insă 
să nu uităm, primii donatori au fost 
românii noştri din Irlanda, încă din 
2008. Apoi după venirea mea aici în 
mai 2019, sigur că au mai fost oa- 
meni care au contribuit. Și nu numai 
cu bani: maşina mănăstirii, ca şi alte 
lucruri de trebuinţă sunt, iarăşi, da- 
ruri ale prietenilor. Aceasta nu se 
poate uita, Dumnezeu să-i miluiască 
îmbelşugat pe toţi cei care ne-au 
sprijinit în multe feluri. 





Vedeţi, de la început şi până 
acum am simţit un lanţ întreg 
de mici şi mari minuni. 


Faptul că plata în rate a fost accepta- 
tă până la urmă de maicile catolice, 
apoi iarăşi, faptul că în primăvara 
anului 2020 au fost de acord să plă- 
tim un preţ încă mai mic decât cel 
stabilit prin contract, au fost pentru 
noi mari minuni. 


Nu uitaţi că noi ne-am instalat aici pe 


la jumătatea lunii decembrie 2019, 
am început liturghiile la 1 ianuarie 
2020, şi, pe la jumătatea lui martie a 
venit pandemia și cu ea şi carantina. 
Mai mult de jumătate din timpul pe- 
trecut aici la mănăstire a fost în ca- 
rantină, mai mult sau mai puţin se- 
veră. Maicile catolice au înţeles situa- 
ţia şi ne-au redus din preţul pe care 
trebuia să-l plătim în decembrie 
2020, astfel încât preţul total al mă- 
năstirii a rămas 260.000 euro- preţ 
în care intră 7 case scandinave din 
lemn pe un teren de 1,2 hectare. 


O altă minune extraordinară a fost 
faptul că am reușit să plătim mănăs- 
tirea chiar cu 2 luni înainte de data 
limită, prin bunăvoința unei dona- 
toare din America, ortodoxă, pe care 
nu o cunoşteam, care are strămoşi 
irlandezi şi care ne-a donat atunci 
nici mai mult, nici mai puţin de 
80.000 de euro! 


Cum s-a resimțit schimbarea din 
ultimul an în mănăstire? 


După cum vă ziceam, mănăstirea s-a 
cam născut o dată cu pandemia. Pri- 
mele 3 luni au fost, să zicem, norma- 
le, după aceea a urmat ceea ce ştiţi: 
restricţii de diverse grade, carantine. 
Nouă ne-a fost foarte greu anul tre- 
cut pentru că a fost foarte multă 
muncă fizică, și nu chiar uşoară. Pri- 
ma carantină totală a coincis cu un 
val de căldură şi cu explozia vegetaţi- 
ei. Nu am putut avea foarte mult aju- 
tor fizic, dar oamenii ne-au ajutat 
financiar și 
ne-am putut 
cumpăra 
unelte cu 
“a Și care să mail 
Sai  „imblânzim” 
î. 'unpiciarba, 
îi frunzele, 
i crengile, 
i buruienile şi 
îi celelalte. 
5 Dar altfel, n 
3 -am resimţit 
“ restricţiile, 
ipentru că 
î noi suntem 
la ţară, în 
mijlocul Irlandei. A fost foarte greu 
pentru cei care locuiesc la oraş, în 
special în Dublin. 


Anul acesta, în aceeaşi perioadă, deja 
aveam experienţa de anul trecut şi 
am ştiut ce să facem ca să avem şi 
ajutor fizic, la muncile foarte grele, 
mai ales că anul acesta am recurs şi 
la un pic de „chirurgie invazivă”- adi- 
că am rugat prietenii să transforme 
puţin locul cu ajutorul unui excava- 
tor. 

Maica Domnului ne-a păzit şi 
nu ne-am îmbolnăvit. Sfânta Li- 
turghie a continuat, aşa ca între „dă-i 
Cezarului ce este al Cezarului” şi „dă- 
1 lui Dumnezeu ce este al lui Dumne- 


» 


zeu”. 
Așa că slavă Domnului pentru toate! 


Sunteţi adevărați misionari acolo. 
Vin ortodocşii la slujbe? Vă trec pra- 
gul şi irlandezi catolici? 


Nu ştiu dacă suntem noi chiar adevă- 
raţi misionari, în orice caz nu ne-am 
propus asta, măcar de ne-am face noi 
misiunea pentru noi în primul rând 
şi de-am fi adevărate în ceea ce fa- 
cem şi suntem. Dar este adevărat că 
în Apus orice creștin ortodox este şi 
puţin misionar, fie că vrea, fie că nu 
vrea. 


Da, sigur că ortodocşii vin la slujbe. 
Și nu numai români, vin şi persoane 
de alte naţionalităţi, adică irlandezi, 
englezi, germani, georgieni, greci, 
americani, ruşi, moldoveni. Şi vor- 
besc acum de cei care vin la Sfânta 
Liturghie, nu de vizitatorii care sunt 
doar în trecere pe aici, printre care se 
numără şi filipinezi, polonezi, litua- 
nieni etc. şi foarte mulţi irlandezi. 


Unii vin din curiozitate: sau să 
vadă locul (pentru că din stradă 
acum se văd crucile celtice pe care le- 
am montat), sau să vadă ce este 
Ortodoxia. Și sunt şi câţiva care 
au o mai adâncă aplecare către 
Ortodoxie, de aceea vin câteo- 
dată la Sfânta Liturghie. 


De asemenea, sunt câteva persoane 
care chiar împrumută cărți ortodoxe 
din mica noastră bibliotecă, începută 
cu câteva cutii de cărți aduse de la 
mănăstirea de la Essex, de 
„sămânţă”. Sperăm să  rodească, 
Domnul știe. Iar acum, slavă Dom- 
nului, avem şi noi posibilitatea să 
comandăm cărți în engleză, pe care 
oamenii le găsesc la micul nostru 
pangar. 


Dintre sfinții irlandezi, îl ştim pe Sf. 
Patrick. Primul mileniu a fost orto- 


